Document ID: /roh_data/filtered/fineweb-2-filterrobots_roh.jsonl.gz/54097

En ils discurs da sondagi han las partidas elavurà in document da 12 paginas. Tranter auter na duaja la taglia betg vegnir augmentada ed i duaja dar «superamotisaziuns per investiziuns en la protecziun dal clima».
I exista la libertad d'acziun fiscala per quai ch'è necessari.
Subvenziuns ed expensas «nunnecessarias, ineffectivas u nuschaivlas per il clima» duajan vegnir examinadas. Plinavant duai la paja minimala vegnir auzada sin 12 euros ed i duai dar 400'000 novas abitaziuns per onn. Er Hartz IV duai vegnir abolì – enstagl duai dar in nov sustegn per ils burgais ils pli povers.
La nova regenza duai esser pronta avant Nadal, di Scholz. Ils schefs da las partidas ston uss dumandar lubientscha tar lur gremis per pudair cumenzar il glindesdi cun ils discurs da coaliziun.